cyanic-selkie/wikianc huggingface dataset:
מורן אהרוני
לאחר האלבום הראשון
בשנת 2019, השתתפה בתוכנית "הכוכב הבא לאירוויזיון", והודחה בשלב חצי הגמר. באחד מן הפרקים זכתה לתשבחות רבות כאשר ביצעה את השיר "Stone Cold" של דמי לובאטו בין היתר אמר השופט אסף אמדורסקי: "כשאהיה גדול אני רוצה לשיר כמוך". בפרק לפני גמר העונה זכתה אהרוני בשידור חי בפרס מהפקת חברת ההפקות "טדי הפקות", בהפקת סינגל וקליפ מטעם החברה עצמה. ב-7 במאי 2020 יצא הסינגל, "לבד באיטליה". ב-28 בפברואר 2021 הוציאה את הסינגל "ממה את פוחדת" עם עילי בוטנר. ב-4 באפריל 2022 הוציאה את הסינגל "אהבה אסורה" עם עמיחי הלל. ב-23 ביולי 2023 הוציאה את הסינגל "רציתי קצת יותר".
גני הדר
גַנֵּי הָדָר הוא יישוב כפרי קהילתי באזור השפלה ליד העיר רחובות המשתייך למועצה אזורית גזר.
היסטוריה
אדמות היישוב גני הדר, 2,000 דונם, נרכשו מערביי נענע בשנת 1927 על ידי קבוצת יהודים מניו יורק ופילדלפיה אשר התאגדו בראשותו של ד״ר מאיר רוזוב, מנתח פה ולסת נודע אשר לימד באוניברסיטת ניו יורק והיה פעיל במוסדות הקהילה היהודית בעיר. בתקופת מלחמת העולם הראשונה היה רוזוב ממקימי חברת ״אחוזת ציון״. בשנת 1926 ביקר לראשונה בארץ ישראל ובחן את האפשרויות להשקיע בה באמצעות יזמות חקלאיות. הוא קשר קשרים עם מנהיגי ההתיישבות העובדת.
חברי האגודות ״גן הדר א'״, ״גן הדר ב'״, ״פרי הדר״ ו״תל הדר״ (רעים) החליטו לקרוא את נקודת היישוב השכן רמות מאיר על שם נשיאם לאות הוקרה על פעולתו הנאמנה להתיישבות יהודים באדמות הארץ.
עם רכישת האדמות על ידי קבוצת גן הדר החלו בנטיעות וחפירת בארות מים.
בנובמבר 1930, קבוצה של הנוער העובד והלומד אשר מנתה ארבעים ושניים נערים ונערות, שהייתה באותה העת עם מייסדי גבעת ברנר, עלתה להתיישב בסמיכות מכיוון שחבריה קיבלו עבודה בגני הדר בנטיעות, חפירת בארות ושמירה.
גני הדר הוא היישוב הראשון שהוקם בתחום המועצה האזורית גזר. היישוב מוגדר כיישוב קהילתי כפרי ואדמותיו פרטיות.
השר ישראל גלילי מקיבוץ נען השכן הוביל מהלך במוסדות התכנון לשינוי ייעוד הקרקע של גני הדר מייעוד לבנייה לייעוד חקלאי. אנשי היישוב התארגנו ופנו לבית המשפט הגבוה לצדק, ולאחר עשר שנות התדיינות נפסק שהיישוב ימשיך להתקיים. בעקבות כך, היחסים בין תושבי היישוב לתושבי קיבוץ נען היו מנוכרים במשך מספר שנים. בשנת 1985 אושרה תב"ע גז/1/13 (קדמה לה תב״ע גז/13) אשר הסדירה את אופיו של היישוב ונתנה אור ירוק לתנופת בינוי וחידוש של היישוב במהלך סוף שנות השמונים ובשנות התשעים.
חלק קטן מתושבי היישוב מתפרנס מחקלאות ורובו ממקצועות חופשיים.
ג'ורג' בלנשין
ז'ורז' בלנשין או ג'ורג' בלנצ'ין (באנגלית: George Balanchine,שמו במקור בגאורגית: გიორგი ბალანჩივაძე, גיאוֹרגי באלאנצ'יוואדזֶה, בצרפתית: ז'ורז' בלנשין, 22 בינואר 1904, האימפריה הרוסית - 30 באפריל 1983, ניו יורק) היה מנהל הבלט של בלט הניו יורק סיטי ומגדולי הכוריאוגרפים הנאוקלאסיים.
ביוגרפיה
בלנשין נולד בסנקט פטרבורג למשפחת אמנים גאורגית. הוא למד בקונסרבטוריון של סנקט פטרבורג. אביו מליטון בלנצ'יוודזה (1862-1937) היה מלחין ומייסד בית האופרה של כותאיסי, שנקרא על שמו. אחיו, אנדריה בלנצ'יוודזה (1906-1992), היה מלחין גאורגי נודע.
היה בין אחרוני הכוריאוגרפים שעבדו עבור סרגיי דיאגילב (אפולו מוליך המוזות, "הבן האובד",הזמיר (עיצוב תפאורה: אנרי מאטיס) ,"החתולה".) ביחד עם לינקולן קרסטיין הקים בית ספר לבלט אמריקאי ולהקה, בה כיכבה אשתו, מריה טולצ'יף, כפרימה בלרינה. באותה תקופה היה בלנשין אחראי לפיתוח הסגנון שנודע כ"בלט אמריקאי", אשר כלל טכניקות קצביות, אתלטיות, ומתואמות למוזיקה מודרנית, כדוגמת סווינג. כישוריה האקרובטיים של טולצ'יף היו מותאמים במיוחד לדרישות סגנון זה, והשניים עבדו במהלך שנים לשכללו. כשטולצ'יף רקדה בסגנון בתיאטרון בולשוי ובפריז, הוא התקבל בהתלהבות על ידי המבקרים והקהל. שיתוף הפעולה בין איגור סטרווינסקי ובלנשין אשר החל תחת ידיו של סרגיי דיאגילב נמשך עשרות שנים לאחר מותו והם יצרו יחדיו בארצות הברית עשרות בלטים. בלנשין יצר בלטים גם עבור להקת הבלט רוס דה מונטה קרלו, בלט האופרה של פריז, ותיאטרון הבלט האמריקאי. בלנשין יצר תפקידים עבור הבלרינות אלכסנדרה דנילובה, מריה טולצ'יף, מליסיה היידן, סוזן פרל, מריל אשלי ודרסי קיסטלר, אשר סוקרו בסרט Dancing for Mr. B' אשר יצא מספר שנים אחר מותו. בלנשין פיתח סגנון מדויק מאוד ומושלם מקצה הבוהן ועד קצה הזרת, הראש והצוואר, תבע מרקדניו ביצוע מושלם והתמסרות מושלמת. סגנונו התפתח לסגנון מופשט מאוד, הוא בחר בתלבושות שאינן מסתירות את מבנה גוף הרקדנים ומבליטות את רצינותם, אמינותם ויושרם, ונמנע משימוש באפקטים.
ח'ירבת אל-חמאם
ח'ירבת אל־חמאם הוא אתר ארכאולוגי בצפון־מערב השומרון, בו נמצאו ממצאים מתקופת הברזל על התקופה הרומית.
גאוגרפיה
האתר נמצא על תל ארכאולוגי בצפון מערב השומרון, סמוך ומדרום לוואדי ג'וז, אחד היובלים של נחל חדרה. ח'ירבת אל־חמאם מצויה במחצית הדרך בין עמק דותן לשרון, כ־3 קילומטר מערבית־דרומית להתנחלות מבוא דותן, 4 ק"מ מערבית צפונית לכפר הערבי עראבה ו־10 ק"מ מזרחית לבאקה אל־גרבייה, בגובה של 247 מ' מעל פני הים.
היסטוריה
במקום נמצאו שרידים החל מתקופת הברזל II, כנראה מהמאה ה־10 לפנה"ס. התגלו ממצאים כנעניים רבים, בהם שרידי מבנים, חרסים וכלים, בהם חפצי פולחן, בעיקר צלמיות של האלה אשרה. רוב השרידים שבתל הם מתקופה ההלניסטית, שבה נבנו הביצורים של העיר העליונה, "אולי – על דרך ההשערה – על ידי אלכסנדר ינאי".
העיר פסקה להתקיים, על פי עדות המטבעות והחרסים, בסוף המאה ה־1, היא תקופת המרד הגדול. הדבר מתאים לעדותה של מערכת המצור. לא נמצאו עדויות לחורבן או שרפה, ונראה שהעיר ניטשה. בהיעדר עדויות היסטוריות ברורות אפשר רק לשער את נסיבות סופה של העיר. מערכת המצור המשוכללת, והעובדה שהדייק לא נסגר בדרום, רומזים על אפשרות כניעתם של תושבי העיר.
על פי יוסף בן מתתיהו העיר נרבתא הוחרבה בידי קסטיוס גאלוס בתחילת המרד.
בשנים 1980–1982 חפר במקום אדם זרטל יחד עם חברי קיבוצו, עין שמר. זרטל גילה את האתר במסגרת סקר הר מנשה.
תיאור העיר
בחפירות שנערכו במקום בשנת 1982 זוהו האתרים הבאים:
זיהוי השרידים במקום
הנציבות השלישית של שלמה המלך חלשה על אזור השרון ועמק חפר, כללה את העיר שוכה, המזוהה היום בין השאר עם הכפר הערבי "שְוֵיכָּה", כ־3 ק"מ צפונית מטולכרם. המחוז של ימי שלמה גבל בדרום עם המחוז השני – של הנציב בֶּן־דֶּקֶר: "בְּמָקַץ וּבְשַׁעַלְבִים, וּבֵית שָׁמֶשׁ; וְאֵילוֹן, בֵּית חָנָן", במזרח עם המחוז הראשון – של בֶּן־חוּר בְּהַר אֶפְרָיִם ובצפון עם המחוז הרביעי – של בֶּן־אֲבִינָדָב, בנפת דֹּאר
לאור שרידי הדייק והמחנות הצבא בעלי אופי רומאי מניחים כי הייתה גם העיר נרבתא המוזכרת אצל יוסף בן מתתיהו כמקום אליו נמלטו יהודי קיסריה. אולם, במקור זה אין עדות לקיומו של המצור על העיר, וזיהויה שנוי במחלוקת.
לקריאה נוספת
אדם זרטל, ארובות, חפר והנציבות השלישית של שלמה, תל אביב: הקיבוץ המאוחד, 1984
פתחיה
פְּתַחְיָה הוא מושב באזור השפלה ליד המועצה המקומית מזכרת בתיה השייך למועצה אזורית גזר.
היישוב הוקם בשנת 1951 ואדמותיו נרכשו על ידי קרן קיימת לישראל. ליישוב הגיעו עולים מתוניסיה ובשלב מאוחר יותר הצטרפו ליישוב עולים מאלג'יריה ומהודו. תחילה, נקרא היישוב "גזר 10".
הענף המרכזי במושב הוא הכרם. חלק מהתושבים עוסקים בעבודות שונות מחוץ ליישוב.
גן החיות והבוטני (בודפשט)
גן החיות והגן הבוטני של בודפשט (הידוע בכינויו גן החיות - בהונגרית: Fővárosi Állat- és Növénykert) הוא גן החיות העתיק ביותר, האוסף הגדול ביותר של חיות וצמחים בהונגריה. הוא שוכן ברובע 14 של בודפשט. שדרת גן החיות שמקיפה את גן החיות מבחוץ נמצאת בגבול הפארק העירוני. שטחו של גן החיות והבוטני (שהוא שמורת טבע משנת 1986) הוא 184 דונם.
מאז פתיחתו ב-1866 ועד שנות ה-50 של המאה ה-20, אז הוקמו גני החיות האזוריים הראשונים, היה המוסד היחיד מסוגו בהונגריה. כיום זהו אחד ממוסדות התרבות הציבוריים המתויירים ביותר במדינה עם 1–1.1 מיליון מבקרים בשנה. כמו רוב גני החיות המודרניים, הפעילויות העיקריות שלו הן שימור טבע, חינוך, תוכניות פנאי קרובות לטבע ומחקר מדעי. בשל ההיסטוריה והמאפיינים הקשורים בה, מטרותיו הנוספות כוללות הגנה והשבחה של המורשת התרבותית.
לאורך ההיסטוריה היו לגן כמה שמות: גן החיות של פשט (1866–1873); גן החיות של בודפשט (1873–1907); גן החיות הבירה (1907–1912); גן החיות והגן הבוטני של הבירה / גן החיות והגן הבוטני של הבירה (1912–1948); גן החיות והגן הבוטני של בודפשט (1948–2001).
מיקום
הגן ממוקם בקצה הצפוני של הפארק העירוני של בודפשט. מצפון מערב הוא גובל במסילת הרכבת המחברת את תחנת הרכבת ניוגטי פאייאודבר עם סניף הרכבת שמסדיר קווים שונים לכיוונים שונים, מצפון מזרח ב"בולוואר הונגריה" (Hungária körút), מדרום מזרח בבולוואר גן החיות (Állatkerti körút) ומדרום מערב ב"דרך דוז'ה ג'רג'" (Dózsa György út).
בשנות ה-40 של המאה ה-19 פעלה באזור משתלה עד להקמת גן החיות.
היסטוריה
גן החיות והגן הבוטני של בודפשט הוא אחד מגני החיות העתיקים בעולם. הוא פתח את שעריו ב-9 באוגוסט 1866. מתוך יותר מאלף גני חיות מודרניים שקיימים עד היום, רק 25 נוסדו לפני זה של בודפשט.
ייסוד גן החיות
הרעיון של הקמת גן חיות הועלה כבר בעידן הרפורמה בהונגריה, כלומר בשנות השלושים והארבעים של המאה ה-19. אולם תנאי מהפכת 1848 ומלחמת העצמאות והשנים הבאות לא היו נוחים להקמה. לאחר הפסקה ארוכה יותר, ב-1859, נדונה שוב סוגיית גן החיות שיוקם. בין חלוצי הרעיון המייסד היו הזואולוג, האתנוגרף והמטייל יאנוש קסנטוס, הפרופסור לגאולוגיה יוז'ף סאבו, אגושטון קוביני, אז מנהל המוזיאון הלאומי של הונגריה, ואחרים, אך אלה היו הפעילים ביותר.
הג'ירף של המלכה
הג'ירף המנומר של אליזבת, נסיכת בוואריה (סיסי) המלכה של הונגריה נולדה ב-20 ביולי 1858 בשנברון. זה היה הג'ירף הראשון שנולד באירופה, והפך לג'ירף הראשון של גן החיות והגן הבוטני של הבירה ההונגרית. הוא הגיע לגן החיות ב-15 במאי 1868. הנקבה שנוספה אחריו כבת זוגו הייתה מתנת המלך ההונגרי פרנץ יוזף הראשון, קיסר אוסטריה, בהתערבותה של המלכה.
תחילת הדרך
בעשורים הראשונים, רוב החיות שהוצגו הגיעו מהפאונה של אגן הקרפטים, אם כי היו גם יחידות אקזוטיות, כמו הג'ירף. המלך תרם 34 בעלי חיים לגן. אחת החיות הפופולריות ביותר - שהייתה אהובה על פרנץ דיאק בין היתר - הייתה דוב חום בשם קריסטוף. הגן הועשר גם בקופים רבים ואוסף תוכים.
פתיחת הגן המחודש
גן החיות שנבנה מחדש נפתח שוב ב-20 במאי 1912. בעיתונות כונה אחד מגני החיות המודרניים ביותר באירופה, בעיקר בגלל האופן שבו הוחזקו בעלי החיים, הצגתם, ואוסף האקווריומים של מים מתוקים ומים מלוחים.
מלחמת העולם הראשונה
בשנת 1914 פרצה מלחמת העולם הראשונה, שהעמידה בפני המנהל אדולף לנדל ועמיתיו קשיים חמורים. בתקופת המלחמה לא הצליח גן החיות לרכוש מזון לבעלי החיים בכמות ובאיכות מספקת, כך שעיקר המינים האקזוטיים נספו, כשבסופו של דבר היה קשה להשיג אפילו קש פשוט. גם רוב תושבי האקווריום נספו, מאחר שלא ניתן היה להביא מי ים. רוב הווטרינרים לחמו בחזית ולכן המוסד סבל גם ממחסור בכוח אדם, אותו ניסו לפתור באמצעות העסקת בני משפחה של עובדים שלחמו בחזית.
בין שתי מלחמות העולם
בשנת 1919 פוטר אדולף לנדל מתפקידו כמנהל, ורז'ה הילברט, שעבד בגן החיות מאז 1909 כמנהל כספים, תפס את מקומו כסגן המנהל. תפקידו היה להפוך את גן החיות, שהיה במשבר פיננסי עקב מלחמת העולם, לרווחי שוב. בודפשט נאבקה בבעיות כלכליות, כך שהיא לא תמכה בגן החיות שנאלץ ליצור משאבים משלו. כדי לחסוך כסף, הוזנו הממטרות של הפארק מהבאר של גן החיות עצמו. לא ניתן היה לקנות בעלי חיים חדשים, אבל הם קידמו רבייה על ידי טיפול טוב יותר בעדר הקיים, שחלקם הוחלפו בחיות אחרות. באביב 1920 הופיעה כולרה בציפורים, ולכן רבות מהן מתו, אך הושגו תוצאות טובות עם רביית יונקים.
סביבה מונומנטלית
אחד המאפיינים המיוחדים של גן החיות והגן הבוטני הוא הסביבה הבנויה, המשרה את האווירה של תחילת המאה ה-20. הבניינים והמבנים שלה הושמו ב-2009 תחת הגנה כאנדרטאות לשימור.
מבנים וביתנים נוכחיים
הרשימה הבאה מכילה את המבנים המשמעותיים ביותר מבין המבנים הקיימים בגן החיות. שם המעצב/ים ושנת המסירה כלולים בסוגריים.
מתקני שעשועים מונומנטליים
גן החיות ירש את הדברים הבאים מבין מתקני המשחקים של פארק השעשועים שהוקם:
אפשרויות בידור
גן החיות מציע שירותים רבים ותוכניות בידור למבקרים.
שלומי הרוש
שלמה "שלומי" הרוש (נולד ב-3 בנובמבר 1987) הוא שחקן כדורסל ישראלי, המשחק בעמדת הקלע בקבוצת אליצור "איתו" אשקלון מהליגה הלאומית, גובהו 1.88 מטר. הרוש החל את דרכו בכדורסל בעיר הולדתו, כפר סבא וב-2011 החלק לשחק בליגת העל בקבוצת הפועל חולון, עמה זכה בגביע המדינה בעונת 2017/2018. כמו כן שיחק הרוש בהפועל אילת, עירוני רמת גן ומכבי אשדוד.
ילדותו ותחילת הקריירה
הרוש נולד בכפר סבא והחל לשחק כדורגל וכדורסל בקבוצות הנוער של הפועל כפר סבא. כמו כן שיחק בקבוצת הכדורסל של תיכון כצנלסון במסגרת ליגת העל לתיכונים. הרוש החל את קריירת הבוגרים שלו בהפועל כפר סבא בליגה הארצית, אחר כך עבר לשחק בכוכב יאיר בליגה הלאומית וכאשר כוכב יאיר התאחדה עם הפועל כפר סבא, השתלב הרוש בקבוצה המאוחדת. בעונתו האחרונה בליגה הלאומית השיג הרוש ממוצעים של 13.1 נקודות, 4.4 ריבאונדים ו-4.4 אסיסטים בכ-30 דקות משחק. ב-2011 זומן הרוש לנבחרת האולימפית שהשתתפה במשחקי האוניברסיאדה שנערכה בסין. פיני גרשון, מנג'ר הפועל חולון ומאמנה דן שמיר התרשמו ממנו לטובה וצירפו אותו לקבוצה לקראת עונת 2011/2012.
ליגת העל
בעונת 2012/2013 עלו הממוצעים של הרוש ל-6 נקודות ב-22 דקות משחק אולם הפועל חולון נקלעה למאבקי תחתית והצליחה להבטיח את הישארותה בליגה רק לקראת סיום העונה.
בתחילת עונת 2013/2014 מונה הרוש לקפטן הקבוצה על ידי מאמנה החדש ליאור ליובין וזכה לדקות משחק רבות יותר. במשחק במסגרת המחזור השישי קלע את סל הניצחון נגד נתניה 20 שניות לסיום ובמחזור ה-13 נגד נס ציונה רשם את משחקו הטוב ביותר עד אז עם 23 נקודות, 10 אסיסטים ו-9 ריבאונדים ו-46 נקודות מדד שיא לשחקן ישראלי מאז 2005/2006. הרוש סיים את העונה הסדירה של 2013/14 עם ממוצעים של כ-10 נקודות בכ-26 דקות משחק. בסדרת הפלייאוף מול הפועל ירושלים, אותה הפסידה חולון 1:3, רשם ממוצעים של 8.5 נקודות בכ-24 דקות משחק. הרוש פתח בחמישייה ב-27 משחקים מתוך 33 בעונה הסדירה בעונת 2014/5 אותה סיים עם ממוצעים של כ-9 נקודות בכ-27 דקות משחק. במשחק במסגרת המחזור ה-18 נגד מכבי חיפה קלע הרוש סל ניצחון בשנייה האחרונה. הרוש נפצע במהלך סדרת רבע גמר הפלייאוף והחמיץ את אחד המשחקים בסדרה אותה הפסידה חולון למכבי ראשון לציון 1:3. הרוש וחולון לא הגיעו להסכמות לגבי המשך ההתקשרות ביניהם ולקראת עונת 2015/16 הצטרף הרוש להפועל אילת. הרוש לא הצליח לשחזר את יכולתו משנים קודמות, בין השאר בשל פציעה וב-11 משחקים רשם ממוצעים של 3.6 נקדות וב-17 דקות משחק. הרוש שוחרר מאילת לאחר כחצי עונה ובינואר 2016 שב להפועל חולון. הרוש שותף ב-18 משחקים במדי הפועל חולון עד סוף עונת 2015/16 בהם רשם בממוצע כ-9 נקודות בכ-20 דקות משחק. הרוש רשם את עונתו הטובה ביותר מבחינה סטטיסטית בעונת 2016/17 כאשר שיחק כ-27 דקות וקלע כ-11 נקודות בממוצע למשחק. בעונת 2017/2018 ירדו ממוצעיו לכ-15 דקות וכ-5 נקודות בממוצע למשחק. בפברואר 2018 זכה עם חולון בגביע המדינה בכדורסל. הרוש הגיע עם חולון לגמר הפיינל פור שם הפסידה למכבי תל אביב. במהלך עונת 2018/19 שיחק הרוש כ-19 דקות בממוצע במהלך העונה הסדירה וקלע כ-6 נקודות בממוצע למשחק. לקראת סוף העונה, בשל פציעות של מספר שחקנים של הפועל חולון, קיבל הרוש יותר דקות משחק ובסדרת רבע גמר הפלייאוף, בה הפסידה חולון למכבי ראשון לציון, שיחק הרוש 34 דקות וקלע כ-10 נקודות בממוצע למשחק. בקיץ 2019 הוארך חוזהו של הרוש בחולון לשנתיים נוספות.בעונת 2019/20 העמיד הרוש ממוצעים של כ-6 נקודות בכ-18 דקות משחק.
הרוש השתתף ארבע פעמים במשחק האולסטאר של ליגת העל בכדורסל, בשנים 2013–2015 ו-2017.
חזרה לליגה הלאומית והארצית
בקיץ 2020, לאחר עזיבתו של הבעלים שלמה אייזיק, שוחרר הרוש מהפועל חולון והצטרף למכבי עירוני רמת גן מהליגה הלאומית. הרוש הגישה תביעה כנגד הפועל חולון בטענה כי סיום דרכו במועדון לא היה חוקי. בעקבות התבטאויות של הרוש באמצעי התקשורת הגישה חולון תביעת דיבה כנגד הרוש, אשר בתגובה טען כי מדובר בתביעת השתקה. ביוני 2021 הוחלט בבית משפט השלום בתל אביב למחוק את תביעת הדיבה.
באפריל 2021 שוחרר ממכבי רמת גן וחתם במכבי אשדוד באר טוביה מהליגה הלאומית, אשר בתום העונה הודחה בסדרת רבע גמר הפלייאוף. בנובמבר 2021 הצטרף הרוש להפועל כפר סבא מהליגה הארצית. הרוש העפיל עם כפר סבא לגמר הליגה הארצית שם הפסידה כפר סבא לאליצור שומרון. הרוש נבחר על-ידי אתר ספסל לשחקן העונה של המחוז הצפוני.
ב-13 ביולי 2022 חתם באליצור "איתו" אשקלון מהליגה הלאומית.
חייו האישיים
ביוני 2016 נישא שלומי ללירון גריסרו. ביוני 2018 נולדה בתו הבכורה.
מלבן
בגאומטריה, מלבן הוא מרובע שבו כל הזוויות ישרות. מלבן הוא מקרה פרטי של מקבילית ושל טרפז שווה-שוקיים. מלבן בעל זוג צלעות סמוכות שוות הוא ריבוע. אורכו של המלבן מוגדר כאורך של צלע מזוג הצלעות הארוכות יותר, ורוחבו של המלבן מוגדר כאורך של צלע מזוג הצלעות הקצרות יותר.
מקור השם
בשונה מצורות הגאומטריות אחרות, ששמותיהן מעידים על מהות הצורות שהם מייצגים, כמו משולש, ריבוע או משושה, השם מלבן אינו רומז לצורתו של המלבן, אלא ניתן לו על שם הלבנה ששימשה עוד מימי קדם לבניית בתים. צורת התבנית שאליה יצקו את בלילת הלבנה הייתה צורת מלבן, וממילא כך גם צורתה של הלבנה.
תכונות
אם צלעות המלבן הן \ a ו-\ b, אז:
יחסי ההכלה של המלבן
יחסי ההכלה בין מלבן למעוין  - המלבן יהיה גדול יותר בשטחו כי אורך ורוחב צלעות המלבן אינם שווים.
יחסי ההכלה בין מלבן למקבילית - המקבילית היא כמו המלבן,  גם אצל המקבילית האורך והרוחב של הצלעות שונה אך גם סוג הצלעות שונה ולכן ניתן להסיק שגודל המקבילית גדול יותר
בתחומים אחרים
בחשבון האינפיניטסימלי, אפשר לחשוב על אינטגרל רימן כגבול של סכומי שטח של מלבנים בעלי רוחב שרירותי, ולמעשה נעשה שימוש במלבן להגדרת המושג שטח.
חבורת הסימטריות של מלבן שאינו ריבוע היא חבורת הארבעה של קליין.
ריצוף
ניתן לרצף את המישור בעזרת מלבנים בדרכים רבות, לדוגמה:
תכונות דואליות
המצולע הדואלי של המלבן הוא המעוין:
קליקסטוס השני
קליקסטוס השני (בלטינית: Callixtus II; 1065 – 13 בדצמבר 1124) היה האפיפיור מ-1 בפברואר 1119 עד מותו.
ביוגרפיה
גי דה בורגונדי נולד בשנת 1065 בקינגי, והיה בנו של גיום הראשון, רוזן בורגונדיה, שהיה אחד השליטים העשירים ביותר באירופה. הוא החל בקריירה רוחנית וב-1088 מונה לארכיבישוף של וינה, שהשתייכה ל. עבור השלטון החילוני על אדמות הארכיבישופות שלו, הוא היה אדון פיאודלי של היינריך החמישי, קיסר האימפריה הרומית הקדושה.
ב-23 בספטמבר 1122 נחתם הסכם וורמס לפיו הכנסייה היא זו שממנה את הבישופים, אך לקיסר יש את הזכות להיות נוכח בבחירה, ולהיות הקול המכריע במקרה של חוסר הכרעה. האפיפיור ביטל גם את נידויו של היינריך. הסכם זה סיים למעשה את המאבק הממושך בין הכנסייה והאימפריה הרומית הקדושה.
פפיאן
באלגברה ליניארית, הפפיאן של מטריצה מסדר זוגי הוא פולינום מסוים באברי המטריצה, שיש לו קשר לדטרמיננטה. הפפיאן הופיע לראשונה בעבודות של יוהאן פרידריך פף (Pfaff) ב-1815, וקיבל את שמו מידי ארתור קיילי ב-1852. את הפפיאן של מטריצה A מסמנים. תכונתו החשובה ביותר היא שהדטרמיננטה של מטריצה אנטי-סימטרית שווה לריבוע הפפיאן. גם הדטרמיננטה של מטריצה סימטרית ביחס לאינוולוציה סימפלקטית שווה לריבוע הפפיאן.
פף חקר מערכות של משוואות דיפרנציאליות מסדר ראשון, ונתקל בתנאי השקול לכך שהפפיאן של מטריצה אנטי-סימטרית מסוימת אינו מתאפס. ב-1827 זיהה קרל גוסטב יעקובי שהתנאי החישובי של פף שקול לכך שהדטרמיננטה של אותה מטריצה שונה מאפס. בעקבות זאת הוכיח קיילי ב-1847 שאם A אנטי-סימטרית, אז. ביחס לפעולת החפיפה, הפפיאן מקיים.
הפפיאן של מטריצה \ (a_{ij}) מסדר מוגדר לפי הנוסחה. אם המטריצה אנטי-סימטרית, מספיק לעבור על התמורות המקיימות לכל i, ו-, ללא המקדם המוביל, וכך ההגדרה טובה מעל שדה מכל מאפיין. לדוגמה, , ו- . בדומה לזה, הפפיאן של , שהיא סימטרית ביחס לאינוולוציה הסימפלקטית, הוא.
אוהד פרח
אוהד פרח (נולד ב-2 בפברואר 1970) הוא במאי, תסריטאי, יוצר ועורך תוכן בטלוויזיה הישראלית.
ביוגרפיה
פרח למד בחוג לקולנוע באוניברסיטת תל אביב במגמת הפקה (1998-1994). החל משנת הלימודים הראשונה החל לביים וידאו קליפים לתעשיית הטלוויזיה המתפתחת. הווידאו קליפ הראשון שביים, בשם "חנן נסע רחוק" היה ללהקת "רעש" שהוציאה אז אלבום ראשון ושבה היה אחיו, עודד פרח, המתופף. בין היתר ביים פרח באותה תקופה קליפים נוספים לברי סחרוף, איפה הילד, דן תורן, דני סנדרסון, אתי אנקרי, אסטרל פרוג'קשן ואחרים. חלק מהקליפים זכו לפרסים בתחרויות הקליפים שהיו באותה תקופה בפסטיבל הסרטים של חיפה.
בשנת 1998 לקח חלק ביצירת הסדרה פורצת הדרך והחתרנית שהופקה לערוץ השני "זום" פרח כתב וביים בה ארבעה פרקים בניהם פרק הפתיחה של הסדרה.
בשנת 1999 מיד בסיום הלימודים קיבל פרח הצעה להצטרף לבימוי קמפיין הבחירות של המעמד לרשות הממשלה דאז. שנתיים לאחר מכן ביים יחד עם אלי סברדלוב את הקמפיינים של אריק שרון בבחירות 2001 ו-2003.
בשנת 2000 ביים פרח סרט דוקומנטרי בשם "כל אחד והאוורסט שלו" באורך 50 דקות עבור טלעד ובהפקת צפריר קוחנובסקי ויפתח אלוני סרט המלווה את מסעם המרגש ורב התהפוכות של קבוצת אנשים עם צרכים מיוחדים שיוצאת לכבוש את הר האוורסט בנפאל. בשנים הבאות ביים פרח עוד מספר סרטים דוקומנטריים בישראל ומחוצה לה.
בשנת 2001 יצר וביים עבור YES את הסדרה "עושים סרט". סדרת בת 30 סרטים קצרים על אחורי הקלעים של עשיית סרטים. סדרה בכיכובם של מיכל ינאי, רון שחר וקרין מגריזו. שזכתה למספר גדול מאוד של הקרנות חוזרות בערוץ. שנה לאחר מכן שיתוף הפעולה המוצלח עם מיכל ינאי הוליד את הפרויקט החדשני "יומני הווידאו הסודיים של מיכל ינאי" אותו יצר איתה ועם עידו צוקרמן. סדרה שחשפה את יומני הווידאו המאוד אינטמיים שמיכל יצרה במשך 5 שנים עם מצלמת הווידאו שלה. כשלושה שבועות לפני העלייה לאוויר ב YES ואחרי שנה של עבודה, מיכל ינאי חזרה בה והפרויקט הנועז הגיע לבתי המשפט. בסופו של דבר הפרויקט נגנז ומיכל נאלצה לשלם 350 אלף שקל פיצוי לחברת ההפקה באז.
בשנת 2003 במסגרת הסדרה על הקולנוע הישראלי "שקט, מצלמים" ששודרה YES, פרח כתב וביים את הפרק "בעקבות הסקס האבוד" שעוסק בדלילותם של סצנות סקס נועזות בקולנוע הישראלי. הסרט עוקב אחר תאוריית קונספרציה שטוענת שיש מי שדואג לצנזר או להעלים את סצנות הסקס. במסגרת הסרט מתאר הבמאי אבי נשר את סצנת השלישלה המפורסמת מהסרט "דיזנגוף 99" ומאשר לראשונה שאכן הסצנה הייתה ארוכה ונועזת הרבה יותר. בסרט השתתפו גם דובר קוסאשווילי, ענת עצמון, דליה שימקו, גיא לואל, יאיר גרבוז, נטלי עטיה.
בשנים הבאות החל פרח לביים באופן קבוע פרומואים, אריזות ופרסומות למפרסמים הגדולים במשק, בין השאר לבזק, הוט, קפת חולים מכבי, שופרסל, המשביר לצרכן, פלאפון ויפאורה. במקביל ביים פרקים בעונה השלישית של הסדרה "מה זה השטויות האלה?!" בכיכובה של עדי אשכנזי ושימש כבמאי נוסף בסדרה "הישראלים" של "שלישיית מה קשור".
בשנת 2007 הצטרף פרח אל יעלי אבנרי בעריכת העונה הראשונה של תוכנית הראליטי "היפה והחנון" עבור ערוץ 10 בהפקת אבוט רייף המאירי, תוכנית אותה ביים גם ב-2008.
בין השנים 2009–2013 ביים פרח את העונה השנייה של הסדרה "רמזור" עבור שידורי קשת ובהפקת קופרמן הפקות. העונה זכתה בפרס אמי היוקרתי לסדרה הקומית הטובה בעולם.
פרח ביים גם את שתי העונות הבאות של הסדרה, שזכתה בפרסים ובתואר ״סדרת הטלוויזיה האהובה בכל הזמנים״. בשלוש העונות מגלם פרח את דמותו השולית של "זיסו", שתמיד מזמין את רוזנר, איצקו וחפר להצטרף אליו לפעילות הספורטיבית הקבועה שלהם אבל תמיד זוכה לסירוב.
בשנת 2013 מונה פרח לתפקיד העורך הראשי והבמאי של סדרת הדוקו-ראליטי "גולשי ספות", יחד עם אדוה בלזם. הסדרה שודרה בהוט ובהפקת ארצה הפקות. הסדרה ליוותה חמישה ישראלים שיוצאים כל אחד למדינה אחרת בעולם בחיפוש תשובה לשאלה מאוד משמעותית בחייהם. בסגרת המסע הם מתארחים על הספה אצל מארחים זרים ברחבי העולם שמאירים באור חדש את שאלת המסע שלהם. הסדרה צולמה במשך חודשים רבים בריו דה ז'ניירו, מדריד, מיאמי ובלגרד.
מיד בתום עריכת "גולשי ספות" חזר פרח לשתף פעולה עם אדיר מילר וביים איתו את הסדרה האישית שלו "צומת מילר" עבור שידורי קשת.
בשנת 2015 ביים והיה שותף ביצירת הקומדיה של ערוץ 10 "לה פמיליה" בכיכובם של רותם אבוהב, מריאנו אידלמן, נורמן עיסא וחנה לסלאו ושנמכרה לקנדה, צרפת וצ'ילה. ב-2016 הוא מביים את העונה השנייה של הסדרה.
בשנת 2017 ביים פרח שתי עונות בסדרת המתח הפוליטית "שלטון הצללים" עובר הוט ובהפקת קודה שתשודר ב-2018.
בשנת 2019 התחיל ללמד משחק, והקים את האקדמיה לקומדיה של אוהד פרח.
בשנת 2022 החלה להיות משודרת הסדרה "שנות הירח" אותה ביים.
Tears in Heaven
Tears in Heaven (מילולית: דמעות בגן עדן) הוא שיר רוק רך שכתבו אריק קלפטון וויל ג'נינגס בשנת 1991.
על השיר
השיר נכתב במשותף עם ויל ג'נינגס והיה חלק מהפסקול של הסרט "Rush". הפסקול זכה בפרס גראמי ב-1992. בשנת 1992, יצא לאור אלבומו של קלפטון Unplugged, שהיה הקלטה של הופעה חיה. באלבום זה מבצע קלפטון את השיר Tears in Heaven בדמעות ובכאב. אלבום זה הביא את קלפטון לזכייה בפרס גראמי בשנה השנייה ברציפות.
השיר זכה מאז כתיבתו לביצועים רבים.
היאם קבלאן
היאם מוסטפא-קבלאן (נולדה ב-1956) היא משוררת וסופרת דרוזית ערבייה-ישראלית; מורה בגמלאות.
קורות חיים
נולדה בעוספיה, שם למדה בבית הספר היסודי. את לימודיה בתיכון עשתה בנצרת, שם למדה בבית הספר לאחיות הפרנציסקניות. היא בוגרת אוניברסיטת חיפה בחוג להיסטוריה כללית, בוגרת המכללה הערבית לחינוך בשפה וספרות ערבית, וחינוך רגיל וחינוך מיוחד. גרה בדלית אל כרמל, שם עבדה כמורה לערבית.
חברה באגודת הסופרים הערבים. חברה באיגוד הסופרים הערבים והיהודים ובעמותה לקידום האישה הערבייה בישראל. כותבת בעיתונות ברחבי העולם הערבי. כתבה טור קבוע, "Ala ajnihat al-rish" ("על כנפי נוצה"), בא-סנארה.
הוציאה לאור שבעה ספרי שירה והשתתפה בפסטיבלים רבים לשירה בישראל ומחוצה לה. שיריה תורגמו לאנגלית ולעברית.
ג'וש וינק
סגנון המוזיקה שלו הוא בעיקר טכנו, אסיד האוס ודראם נ' בייס.
קורות חיים
ג'וש וינק נולד בשם ג'ושוע וינקלמן בשנת 1970. בן למשפחה יהודית מפילדלפיה, פנסילבניה. כאשר היה ילד, למד לנגן על פסנתר ומאוחר יותר על קלרינט. האהבה לתקליטנות החלה כבר כאשר היה בן 13, אך רק בשנת 1986, כאשר היה בן 18, הצליח לחדור לסצנת המועדונים.
קריירה מוזיקלית
בשנת 1994 וינק וחברו הדיג'יי קינג בריט יסדו חברת תקליטים עצמאית, 'אובום רקורדס'. אמנים מפורסמים רבים פרסמו יצירותיהם באמצעות חברה זו, ובהם טרנט רזנור וניין אינץ' ניילס.
הסינגלים הראשונים שלו, "Don't laugh" (תחת השם Winx) ו"I'm Ready" (תחת השם Size 9) הוצאו בשנת 1995. "I'm Ready" הגיע למקום הראשון במצעד להיטי הדאנס של ארצות הברית. הסינגל "Higher State of Consciousness", שהוצא באותה שנה, פרסם את וינק באירופה, וכך לראשונה יצא מגבולות ארצות הברית. בשנת 2007 וינק חידש אותו. בשנת 1996 הוציא שני אלבומים: "A Higher State Of Wink's Work", שכלל 7 מיצירותיו (כולל "I'm ready") תחת 4 שמות שונים האלבום השני היה "Left Above the Clouds" תחת השם Winx, שכלל גם את "Don't laugh".
בשנת 1998 הוציא את האלבום "Herehear" תחת השם המקורי שלו, ג'וש וינק. בשנת 2003 יצא מיני-אלבום (EP) שלו "20 To 20". בנוסף לאלבומי האולפן המקוריים שלו, וינק הוציא לאור אלבומי מיקס רבים. הסדרה המפורסמת שבהם היא: "Profound Sounds".
בפברואר 2009 הוצא אלבומו הרביעי, "When A Banana Was Just A Banana".
פורשה פאנאמרה
פורשה פאנאמרה (בגרמנית: Porsche Panamera) היא מכונית סלון קופה מפוארת, בעלת ארבעה מושבים שמיוצרת על ידי פורשה משנת 2009. היא הוצגה בתערוכת הרכב הבינלאומית של שאנגחאי באפריל 2009.
היסטוריה וייעוד
שמה של הפאנאמרה בדומה לפורשה קאררה נגזר מן השם 'קאררה פאנאמריקנה', שמו של מרוץ מכוניות בעל חשיבות רבה אשר היה נהוג להתקיים במקסיקו בשנות החמישים ובו פורשה ידעה הצלחות רבות.
פורשה הציגה כבר בעבר מכוניות קונספט במרכב ארבע דלתות כמו מכונית האב טיפוס פורשה 989 בשנת 1991, מכונית האבטיפוס פורשה 911 ארבע דלתות, ואת מכונית הקונספט C88 אשר יועדה עבור השוק הסיני, אולם מכוניות אלו מעולם לא נכנסו לייצור. באופן כללי נחשבת הפורשה פאנאמרה כתוצר של האבטיפוס הפורשה 989.
בדומה לפורשה קאיין, הפורשה פאנאמרה ספגה ביקורת רבה מצד מעריצי המותג על כך שפורשה בנסיונותיה להרחיב את היצע הרכבים ואת עסקיה, פונה ללקוחות בעלי מאפייני העדפות רכב חדשים ושונים, שכן הפאנאמרה, מכונית בגודל מלא, בעלת מנוע קדמי עם חמש דלתות ובמשקל של כמעט שתי טונות מנוגדת באופן מוחלט לפילוסופיה הספורטיבית של החברה ובמיוחד למכונית המזוהה ביותר עימה, הפורשה 911.
ייצור
מנוע הרכב מיוצר בשטוטגרט, מרכב הרכב מיוצר ונצבע במתקן קבוצת פולקסווגן בהאנובר, וההרכבה הסופית מתבצעת במפעל החברה החדש של פורשה בלייפציג, לצד דגם הקאיין.
הייצור החל באפריל 2009, כחודש לאחר הופעת הבכורה של הרכב בתערוכה בשאנגחאי אשר בסין, כאשר פורשה תמשיך את קצב הייצור בסביבות 20,000 מכוניות בשנה.
דור ראשון (2017-2009)
הדור הראשון יוצר בין השנים 2017-2009. הדור הראשון כלל מנוע בנזין V6 צילנדרים בנפח 3.6 ליטרים המספק כ-296 כוחות סוס ב-6,200 סיבובים לדקה. לפאנאמרה מהירות מרבית של 261 קילומטרים לשעה. לפאנאמרה דור ראשון שמונה גרסאות נוספות. הראשונה פאנאמרה 4 בעלת אותו מנוע ואותו הספקים אך מהירות נמוכה יותר, כ-257 קילומטרים לשעה. השנייה פאנאמרה דיזל הכוללת מנוע דיזל V6 צילינדרים בנפח 3.0 ליטרים המספק כ-247 כוחות סוס ב-3,800 סיבובים לדקה. לגרסת הדיזל מהירות מרבית של 242 קילומטרים לשעה. הפאנאמרה דיזל היא המכונית החסכונית ביותר בהיצע המכוניות של פורשה כאשר היא צורכת 6.3 ליטרים בלבד של סולר לכל מאה קילומטרים. היא הוצגה בשנת 2011. השלישית פאנאמרה S הייבריד בעלת הנעה ההיברידית. היא הוצגה בשנת 2011. הרביעית פאנאמרה S הכוללת מנוע משודרג המנוע הוא מנוע בנזין V8 צילנדרים בנפח 4.8 ליטרים המספק כ-395 כוחות סוס ב-6,500 סיבובים לדקה למכונית מהירות מרבית של 285 קמ"ש. החמישית פאנאמרה 4S בעלת אותו מנוע כמו גרסת ה-S אך מהירותה הופחתה ל-282 קמ"ש. השישית פאנאמרה GTS הכוללת הספק גבוה יותר, כ-424 כוחות סוס ומהירות מרבית של 288 קמ"ש. השביעית פאנאמרה טורבו הכוללת אותו מנוע אך עם מגדש טורבו הספק המנוע עלה ל-493 כ"ס ומהירות מרבית של 303 קמ"ש. השמינית פאנאמרה טורבו S הכוללת אותו מנוע אך הספק המנוע עלה ל-542 כוחות סוס, מהירותה המרבית היא 306 קמ"ש.
מתיחת פנים 2013
בשנת 2013 הציגה פורשה מתיחת פנים לפאנאמרה. מתיחת הפנים כללה עיצוב חדש ומנוע חדש לדגמי S וה-4S, המנוע החדש הוא מנוע טורבו בנזין V6 צילנדרים בנפח 3.0 ליטרים המספק כ-410 כוחות סוס ב-6,000 סיבובים לדקה.כחלק ממתיחת הפנים הציגה פורשה דגם היברידי חדש הכולל מערכת הנעה היברידית הכוללת מנוע בנזין V6 צילנדרים המספק כ-333 כוחות סוס ומנוע חשמלי המספק כ-96 כוחות סוס, המנוע החשמלי מספק טוח נסיעה חשמלי של 32.2 קילומטרים.בשנת 2014 הציגה פורשה מתיחת פנים לדגם הדיזל, הכוללת עיצוב חדש ומנוע חדש המנוע הוא מנוע דיזל V6 צילנדרים בנפח 3.0 ליטרים המספק כ-300 כוחות סוס ב-4,000 סיבובים לדקה.
דור שני (2017-הווה)
הדור השני הוצג בשנת 2016 בשטוטגרט. לדור השני פלטפורמת MBS המבוססת על פלטפורמת של אאודי MLB. הדור השני כולל שלושה סוגי מנועים:
בספטמבר 2016 חשפה פורשה מתיחת פנים לדגם היברידי והיברידי נטען, הכוללת מערכת הנעה היברידית הכוללת מנוע טורבו בנזין V6 צילנדרים בנפח 2.9 ליטרים המספק כ-330 כ"ס, עם מנוע חשמלי המספק כ-136 כ"ס.
במרץ 2017 חשפה פורשה דגם סטיישן בשם פאנאמרה ספורט טוריסמו, כולל ארבעה סוגי מנועים: פאנאמרה 4 ספורט טוריסמו, מצויד במנוע 3.0 ליטר V6 בהספק של 325 כ"ס ודגם ה-4S מצויד במנוע ה-2.9 ליטר V6 טווין טורבו החדש של פורשה בהספק מרבי של 405 כ"ס. דגם הטורבו מצויד במנוע 4.0 ליטר V8 טווין טורבו בהספק מרבי של 542 כ"ס. דגם ה-4 E-ההיבריד המשלב בין מנוע טורבו בנזין בנפח 2.9 ליטרים למנוע חשמלי, שני המנועים מספקים יחד כ-456 כ"ס.
אליפות צרפת הפתוחה 1995
אליפות צרפת הפתוחה 1995 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-29 במאי והסתיימו ב-11 ביוני. זו הייתה האליפות ה-94 מאז ייסודה.
הפרסים
סך הפרסים היה 3,963 אלף $.
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
מנצח תחרות 1994 סרז'י ברוגרה הודח בחצי הגמר. במשחק הגמר תומאס מוסטר נפגש עם מייקל צ'אנג  וניצח ב-3 מערכות.
תחרות הנשים
בתחרות הנשים השתתפו 128 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
מנצחת תחרות 1994 ארנצ'ה סנצ'ס ויקאריו נפגשה במשחק הגמר עם שטפי גראף  והפסידה ב-3 מערכות. באותה שנה היא ניצחה גם באליפות וימבלדון ובאליפות ארצות הברית הפתוחה.
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
מנצחי תחרות 1994 ביירון בלק וג'ונתן סטארק  הודחו בסיבוב השני. במשחק הגמר יאקו אלטינג ופול הארהאוס נפגשו עם הזוג הלא מדורג ניקלס קולטי ומגנוס לרסון  וניצחו ב-3 מערכות.
תחרות זוגות נשים
בתחרות השתתפו 64 זוגות. להלן הזוגות החזקות שזכו בדירוג:
מנצחות תחרות 1994 ג'יג'י פרנאנדס ונטליה זברבה ( בלארוס) נפגשו במשחק הגמר עם  יאנה נובוטנה  וארנצ'ה סנצ'ס ויקאריו  וניצחו בשתי מערכות. באותה שנה הן ניצחו גם באליפות ארצות הברית הפתוחה.
תחרות זוגות מעורבים
בתחרות השתתפו 48 זוגות. להלן הזוגות שזכו בדירוג:
זוג מנצחי תחרות 1994 כריסטי בוגרט ומנו אוסטינג לא השתתפו בתחרות. במשחק הגמר לריסה ניילנד ומארק וודפורד  נפגשו עם הזוג הלא מדורג ג'יל התרינגטון  וג'ון-לאפני דה יאגר  וניצחו ב-3 מערכות.
ישראל ברולאן גארוס
אנה סמשנובה השתתפה בתחרות הנשים. בסיבוב הראשון היא ניצחה בשתי מערכות טניסאית מגרמניה. בסיבוב השני היא נפגשה עם דבי גרהאם מארצות הברית וניצחה בשתי מערכות. בסיבוב השלישי היא ניצחה בשתי מערכות את איימי פרייזר מארצות הברית שהייתה מדורגת במקום ה-14. בסיבוב הרביעי היא נפגשה עם המדורגת מס' 1 ארנצ'ה סנצ'ס ויקאריו מספרד והפסידה בשתי מערכות.
פלגוניט
הסלע התגלה לראשונה ב-1835 סמוך לעיירה פלגוניה (Palagonia) בסיציליה – על שמה נקרא.
היווצרות
פלגוניט הוא סלע געשי, תוצר המרה הנובע מאינטראקציה בין זכוכית געשית בהרכב בזלתי לבין מים. אינטראקציה כזו עשויה להיווצר גם בין לבה בזלתית מותכת לבין מים. שיעורי הדיפוזיה של מים בזכוכית טבעית מצביעים על היווצרות של פלגוניט בתהליך מיום, המתרחש בטמפרטורות גבוהות יחסית – בעיקר במהלך זרימה והתקררות של לבה מתחת למים. היווצרות פלגוניט בטבע ממיום של סידרומלן לרוב אינה מתרחשת בהיקף נרחב.
פלגוניט נוצר בתהליך בו-זמני הנקרא "פלגוניזציה", באמצעות דרגות שונות של התפרקות הזכוכית והיפרדות של חומר מסיס בנקודת המגע בין הזכוכית לנוזל. תהליך זה מלווה בתנועה נרחבת של היסודות המעורבים בתהליך ההמרה, וכתוצאה מכך נגרמים העשרה ודלדול של הזכוכית ביסודות מסוימים.
פלגוניזציה – המרה ומיום
בגלל נוכחות גבוהה של מים על פני כדור הארץ, מהווה זכוכית געשית שלב לא יציב והיא מומרת ומתגבשת בתהליך המתקדם בשיעורים נמוכים מאוד. זמן ההתגבשות המוחלטת שלה ב-25 מעלות צלזיוס עשוי להשתרע על פני שנים רבות – לאורך סדרי גודל של 1060 או לכל הפחות 1050 שנים. עם זאת, עלייה בטמפרטורה מקצרת את משך הזמן הנחוץ להתגבשות.
התגבשות הזכוכית מתרחשת בעזרת מים, המשמשים זרז לתהליך. מולקולות המים המוכלות בזכוכית עשויות לשבור את קשרי Si-O-Si, Si-O-Al ו-Al-O-Al במבנה, וליצור קבוצות של הידרוקסידים הקשורות לאטומי הצורן והאלומיניום. תכולת המים המינימלית הנדרשת לתחילת הגיבוש בזכוכית געשית היא 15%, אם כי תכולה גבוהה יותר של 20%-25% עשויה להידרש בשל קשרי Si-O ו-Al-O רבים. להרכב התמיסה הבאה במגע עם הזכוכית חשיבות בקביעת היווצרות ההתגבשות ושיעורה.
השלב הראשון של התהליך מתבטא בהפרעה למבנה הפנימי של הזכוכית. לאחר מיום כזה נדרשת אנרגיה נמוכה יחסית לקיום השלב השני, המתבטא בסידור הסיליקה והאלומינה במבנה גבישי טטרהדרי, תלוי בין היתר בזמינות הקטיונים הנחוצים לייצוב מבנה מאורגן חדש זה: אלה משתחררים מן הזכוכית ובמקומם היא נקשרת למים וגורמת לחמצון הברזל. הקטיונים – בעיקר של צורן, אלומיניום, סידן, נתרן ומגנזיום – יוצרים מילוי נקבוביות בסלע.
תכולת המים במרבית סוגי הזכוכית הגעשית אינו עולה בדרך כלל על 2%-3%. תכולה הנמוכה מ-1% מצויה בזכוכית געשית שנוצרה ישירות ממקור מגמטי, דוגמת אובסידיאן. המפגש של זכוכית געשית עם מים נעשה לרוב באמצעות פעפוע. קיימת סברה – הנתמכת במחקרים נוספים – כי מולקולת המים מפעפעת בשלמותה אל תוך הזכוכית. לפי סברה זו, שיעור המיום של זכוכית געשית תלוי בשיעור הפעפוע של מולקולות המים לתוך המבנה הפנימי שלה. לפי חוק הדיפוזיה של פיק, נראה כי מקדם הפעפוע ב-25 מעלות צלזיוס זהה בכל סוגי הזכוכית הטבעית, ושיעורו בזכוכית בזלתית נמדד בהתקדמות של 0.07 מיקרון לשנה. במקרה של פלגוניט נראה כי מיום מוגבר אינו מלווה תמיד בהתגבשות נרחבת.
מבדיקת היווצרות נרחבת של פלגוניט באיסלנד, נראה כי היא אינה יכולה להתרחש באיטיות כתהליך פוסט-התפרצותי של מיום זכוכית בזלתית בטמפרטורות אטמוספיריות. למעשה, גילם הגאולוגי של חומרים אלה מצביע על כך שהתהליכים ארכו פחות ממיליון שנים. שיעורי הפעפוע בזכוכית נמוכים מדי לכך, גם אם מכירים בכך שהסידרומלן המקורי עשוי להיות סדוק מעט, ועל כן מגדיל את שטח המגע שלו עם המים. עם זאת, העלאת הטמפרטורה ל-500 מעלות צלזיוס עשויה לזרז את התהליך עד לסדר גודל של שעות ואף פחות.
התנהגות פעפוע המים כפונקציה של טמפרטורה מצביעה על כך שתכולת המים הגבוהה בזכוכית פלגוניטית יכולה לנבוע ממיום בטמפרטורות גבוהות, כלומר בעת זרימת הלבה והתקררותה. ניתן להשיג מיום כזה אם זרימת הלבה מתרחשת בסביבה עתירת מים. בהקשר זה יש לציין כי כל הסלעים הפלגוניטיים המדווחים בספרות המדעית נקשרים להתפרצויות עתיקות שאירעו מתחת למים: במקרים רבים מדובר בהתפרצויות תת-ימיות – דוגמת היווצרות היאלוקלאסטיט בסיציליה או באוקיינוס השקט. במקרים אחרים מדובר בהתפרצויות תת-אגמיות, ובאיסלנד אירעו ההתפרצויות מתחת לקרח.
בבזלות נהר קולומביה נמצאו ראיות כי היווצרות הפלגוניט הייתה סינגנטית והתרחשה במהלך זרימת הלבה. במקרים אחדים נרמזת היווצרות סינגנטית מהעובדה שהיאלוקלאסטיטים התערבבו במשקעים מגובשים חלקית בעת זרימת הלבה לאגם. החלק הזכוכי בהיאלוקלאסטיט הוא פלגוניט, בעוד גרגרי הזכוכית בתוך המשקעים נמצאו טריים ולא ממוימים. הימצאות של פלגוניט בחלקו של זרם הלבה שחדר לאגם מהווה ראיה מוצקה לכך כי המים בפלגוניט אינם מגמטיים במקורם אלא תוצר מיום של הלבה במגעה עם מי האגם.
בהתפרצויות תת-ימיות כאלה, החלק בזרם הלבה הבא במגע עם מים עשוי להיות ממוים במהלך התקררותו במהירות גבוהה, תלוי בטמפרטורה. מיום מתרחש במהירות רבה יותר בטמפרטורות גבוהות, כאשר הלבה עדיין במצב מותך. לבה כזו תתקרר במהירות ותגיע לצמיגות האופיינית לזכוכית. במהלך שלב זה תיצור הלבה הממוימת זכוכית לא ממוימת, דוגמת סידרומלן. מיום נוסף ישפיע על הזכוכית בשלבים האחרונים של התקררותה. בהתאם לכך, מעט סידרומלנים עשויים להיות ממוימים בטמפרטורות נמוכות אלה. עם זאת, באופן כללי, כמות הפלגוניט הנוצרת מהסידרומלן תהיה משמעותית בהשוואה לכמויות של פלגוניט ראשוני, משתי סיבות:
לכן, מאפייניהם הכלליים של סלעי סידרומלן – שברים ומקטעים מגובשים במסת אם של פלגוניט – יכולים להיות מוסברים באמצעות מקור סינגנטי, גם של הזכוכית הממוימת – פלגוניט, וגם של הזכוכית הלא-ממוימת – סידרומלן.
המקרים היחידים בהם עשויות להיווצר כמויות גדולות של פלגוניט מסידרומלן מתרחשים כאשר בסידרומלן – הנוצר בהתפרצות געשית – מתרחשת פעילות הידרותרמית ממושכת הקשורה בגעשיות שיצרה אותו או בגעשיות מאוחרת. עם זאת, התקררות הלבה מתחת למים היא מהירה בדרך כלל. במקרים אלה הפלגוניט אינו תוצר שניוני של סידרומלן אלא נוצר ישירות במהלך המפגש של לבה ומים. בנוסף, לא בכל מקרה של זרימת לבה מתחת למים נוצר פלגוניט. במקרים מסוימים נראה כי נוצר מגע מצומצם בין הלבה למים, והיווצרות הפלגוניט מזערית או שאינה מתרחשת כלל.
תקציב יסודות במהלך פלגוניזציה
פלגוניזציה של זכוכית געשית היא תהליך מתמשך של התפרקות הזכוכית, היווצרות פלגוניט ואבולוציה שלו. האבולוציה המבנית והכימית של פלגוניט נלמדת מהרכב הזכוכית, מסביבת המרה וממשך התהליך. ניתן לחלק את האבולוציה של הפלגוניט לשני שלבים נפרדים, המתאפיינים בתקציב יסודות המושפע משינוי בתנועת היסודות בין הסלע לתמיסה המימית:
הדרגה והכיוון של תנועת היסודות במהלך הפלגוניזציה משתנים, בעיקר בתהליך ההזדקנות – מיד לאחר שמתרחשת תגובת שיקוע ראשונית בפלגוניט. מצב זה מתבטא בחתימות סותרות של היסודות העיקריים בפלגוניט בשלבי הזדקנות שונים, בשינויים בכיוון תנודת היסודות בשלבי הזדקנות ובהפחתה כללית של אובדן יסודות בעת התגברות יצירת החומר הגבישי. בהתחשב בתקציב היסודות הכללי של מערכת סלע-מים, המעבר מזכוכית לפלגוניט מלווה באובדן גדול יותר של יסודות מאשר בתהליכי המרה כלליים, הכוללים היווצרות פאזות שניוניות והזדקנות פלגוניטית. הזכוכית המאפית האחרונה לעבור פלגוניזציה מראה ירידה של 65% במשקלה באמצעות איבוד יסודות במהלך היווצרות הפלגוניט, לעומת ירידת משקל של 28% באמצעות איבוד יסודות במהלך המרה כוללת. איבוד משקל של 33% באובדן יסודות נצפה בדרגה גבוהה יותר של הזדקנות, בהשוואה לאובדן כמעט אפסי במהלך המרה כוללת.
תקציב היסודות, היקף וכיוון תנועת היסודות ושיעור הפלגוניזציה תלויים בכמה גורמים ובשילוב המורכב ביניהם:
מאפייני הנוזל עצמם מושפעים על ידי תנאים הידרו-גאולוגיים שונים דוגמת נקבוביוּת, חדירוּת ומפל לחצים.
היווצרות טוף פלגוניטי בסירטסיי
היווצרות מודרנית של טוף בהרכב פלגוניטי נצפתה עם היווצרותו של האי הגעשי סירטסיי בסמוך לחופה הדרומי של איסלנד. בנובמבר 1969 – 6 שנים לאחר פריצתו מעל פני הים –התגלה הסימן הראשון לטוף פלגוניטי, שנוצר בתוך אזור הידרותרמי בטמפרטורה של 60–70 מעלות צלזיוס במהלך תקופה המוערכת בשנתיים וחצי. מאז נצפתה היווצרות טוף פלגוניטי על פני השטח מקרוב, ומחקר נוסף נערך באמצעות קידוח ליבה בשנת 1979.
הפלגוניזציה של הטוף תלויה בעיקר בטמפרטורת המים בתוך הסלע. בטמפרטורה של 100 מעלות צלזיוס ומעלה התגבשה הטפרה בסירטסיי לטוף פלגוניטי במשך פחות משנה, ובטמפרטורות נמוכות היה קצב ההמרה נמוך יותר: ב-40–50 מעלות צלזיוס חלה פלגוניזציה במהלך 4–8 שנים. בהווה מתגבשת בסירטסיי טפרה מעל גובה פני הים לטוף פלגוניטי קשה, ונראה כי מתרחשת גם פלגוניזציה תת-ימית נרחבת. בטוף הפלגוניטי בסירטסיי נוצרו 10 מינרלים חדשים, בהם: אנלציט, סמקטיט, טוברמוריט (tobermotite), פיליפסיט (phillipsite) מקבוצת הזאוליט ואנהידריט. התפרצות סירטסיי הובילה להבנה טובה יותר של היווצרות הרי געש מטוף פלגוניטי בעידן הקרח.
זכוכית געשית על קרקעית האוקיינוס
פלגוניט מתגבש במהירות גבוהה יחסית מאשר זכוכית לא ממוימת באותו הרכב. עובדה זו עשויה להסביר הימצאות של זכוכית געשית על קרקעית אוקיינוסים – בעיקר את קיומם של סוגים מגובשים במשקעים צעירים ואת הימצאותם של סוגים לא מומרים במשקעים עתיקים יותר.
סתירה זו נפתרת כאשר מניחים שמדובר בשני סוגים של זכוכית געשית:
שיעור ההמרה – הכולל גם מיום וגם התגבשות – תלוי בהרכב הזכוכית. אנרגיית השפעול הנחוצה לפעפוע המים אל תוך הזכוכית פוחתת עם הירידה בחומציות הזכוכית. תלותם של מקדמי הפעפוע על צמיגות החומר ידועה, ולכן – רמתה הנמוכה של אנרגיית השפעול הנחוצה לפעפוע מים לזכוכית בסיסית נגרמת מצמיגותה הנמוכה, כלומר מרשת משובשת של סיליקה הנובעת מתכולת קטיונים גבוהה יותר. ההבדל בין שיעורי הפעפוע בזכוכית חומצית לבין אלה של זכוכית בסיסית הנובעים מתוצא זה הופך זניח בתנאי הטמפרטורה של קרקעית האוקיינוס ובטווחי זמן של מיליוני שנים, בעוד הוא עשוי להיות ברור יותר בטמפרטורות גבוהות.
שיעור ההמרה תלוי גם בהרכב, מאחר שבזכוכית חומצית נחוצים יותר מים על מנת להפריע לקשרי Si-O ו-Al-O. נראה שתוצא זה הוא אחד הגורמים להבדלים העיקריים בשיעור ההמרה בין זכוכית חומצית לבין זכוכית בסיסית בטמפרטורות נמוכות על קרקעית האוקיינוס. מרכיב זה גורם לשיעור המרה של בזלת הגבוה בכ-20% מזה של זכוכית חומצית. הבדל זה בשיעור ההמרה זניח כאשר משווים אותו להבדל בין שיעור ההמרה של פלגוניט לבין זה של זכוכית רגילה בעלת הרכב כימי זהה.
מאפיינים
צבעו של הפלגוניט נע בין גוונים של צהוב לגוונים של חום. פלגוניט יוצר מעין "קליפות" (rinds) בעוביים שונים על פני משטחים של זכוכית געשית מאפית שהיו חשופים במשך זמן מה לנוזלים מימיים. מרקם הסלע מגוון ותלוי בתנאי ההתפרצות.
בגרגרים פלגוניטיים רבים נמצא גרעין לא מומר של זכוכית געשית דוגמת טקיליט, סידרומלן והיאלוקלאסטיט, הנותר ללא שינוי מאחר שציפוי הפלגוניט מונע חדירה נוספת של מים.
גילוי ומחקר
בונזן טען לעומתו כי טוף פלגוניטי הוא תוצר של סלעים בזלתיים שהותמרו בסביבה עתירת מים ופחמה. ניתוח כימי שערך הראה כי לאחר שהוצאה מהם תכולת המים – סלעי הטוף היו זהים בהרכבם ללבה בזלתית. מחקרו של בונזן לא הוגבל לסלעים מאיסלנד, והוא ערך מחקר דומה על דוגמאות של פלגוניט מאיי כף ורדה שקיבל מידי צ'ארלס דרווין.
פלגוניזציה במאדים
ממחקר שהתבצע באמצעות ספקטרוסקופיה תרמית באינפרה אדום (Thermsl Infrared Spectroscopy – TIR) ופליטה תרמית מיניאטורית (Miniature Thermal Emission – Mini-Tes) של הרגולית על מאדים עולה נוכחות של זכוכית ואפשרות לקיום חרסיות וסיליקה על פניו. עם זאת, בדיקה בספקטרום נראה סמוך לאינפרה אדום (visible and near-infrared – VNIR) מראה כי מינרלי החרסית אינם נפוצים על פניו. על פי המחקר, מתקבל על הדעת כי את החומרים – שזוהו כדמויי זכוכית וחרסית – ניתן לפרש כתוצרי המרה דלה של סיליקטים גבישיים, שנוצרו מבליה כימית ומתהליכים סדימנטריים בסביבה מימית. תוצאות ראשוניות של המחקר הראו כי אלומו-סיליקטים לא מאורגנים – כמעט אמורפיים – עשויים לנבוע מהמרה בתוצרי בליה של בזלות, גם אם הסלעים התבלו בסביבה צחיחה למחצה.
מאדים עשוי להיות דל בחרסית, אך חלה בו המרה נרחבת. מינרלי חרסית נפוצים על פני כדור הארץ בעיקר בסלעי משקע בוגרים מבחינה מינרלית דוגמת פצלים ואבן בוץ, בקרקעות בוגרות ובסלעים בהם חלה המרה הידרותרמית דוגמת בזלות של רכסים מרכז אוקייניים. היעדר ראיות לתפוצה נרחבת של מינרלי חרסית במאדים מהווה מדד לכך שתהליכים משקעיים מימיים בפני השטח של מאדים היו מוגבלים, יותר מאשר מדד לחֶסֶר בבליה על מאדים. תהליכי הבדיקה כוללים מרכיבים ספקטרליים משמעותיים לקיומם של חומרים בעלי התגבשות דלה, שביכולתם להוות אינדיקציה לתוצרי פלגוניזציה במאדים.
פלגוניט וראשית החיים
מחקרים שנערכו בסירטסיי על המרת טפרה לפלגוניט הניבו מידע חדש על פלגוניזציה. הגילויים האחרונים במחקרים אלה – שנערכו על מיקרואורגניזמים בטוף – הראו כי סוגים מסוימים של חיידקים ממסים את הזכוכית הגעשית בתוך הטפרה, ומגבירים את שיעור היווצרות הפלגוניט.
תמיכה לגילוי זה נמצאה במחקר אחר שנערך בסיציליה – באזור בו התגלה פלגוניט לראשונה – שם נמצאו צינורות ארוכים ופתוחים החודרים לתוך זכוכית טרייה ומכילים עקבות של דנ"א, פחמן וגופים דמויי תאים. ממצאים אלה פורשו כעדות למעורבות חיידקית בהמרה תת-ימית של היאלוקלאסטיט. מעורבות זו מוסברת כהשפעת תוצרי המטבוליזם החיידקי על עלייה בשיעורי הפירוק וההמסה, וכן בשינוי הסטויכיומטריה של פני הסלע ויצירת קומפלקסים של יונים בתמיסה.
עוד עולה מהמחקר – שהתקיים כחלק מסדנה לחקר מאדים ואנלוגיות ארציות שלו – כי נוכחותם והשתתפותם של יצורים חיים בפלגוניזציה של זכוכית בזלתית בכדור הארץ עשויה לשחק תפקיד חשוב בחיפוש חיים חוץ-ארציים. אחד מתהליכי ההמרה שהוצעו כהסבר לקרקע של מאדים הוא פלגוניזציה של בזלת שנוצרה בגעשיות או מפגיעת מטאוריט. מנוכחות פלגוניט במאדים ומהבנת תהליכי וסביבת היווצרותו, ניתן להסיק כי הוא מתאים להתפתחות חיים פשוטים – במיוחד בסביבה לחה מעט המוגנת מקרניים קוסמיות, העשויה להיות עשירה בפעילות חיידקית.
Waltz 2 (XO)
Waltz 2 (XO) הוא שיר של הזמר-יוצר האמריקאי אליוט סמית'. הוא יצא בשנת 1998 על ידי חברת התקליטים DreamWorks כסינגל ראשון מתוך אלבום האולפן הרביעי שלו, XO.
הסינגל לא זכה לביגלל במצעדים בארצות הברית אך הגיע למקום 52 במצעד הסינגלים בבריטניה, המיקום הגבוה ביותר של סמית' במצעד הבריטי עד כה.
בכתבה על השיר, נכתב במגזין סלייט כי השיר הוא "הטוב ביותר" של אליוט סמית'.
שירה (פירושונים)
{{פירושונים|
ראו גם
}}
גלסיוס השני
גלסיוס השני (בלטינית: Gelasius II; 1060 – 29 בינואר 1119) היה האפיפיור מ-24 בינואר 1118 עד מותו.
ביוגרפיה
ג'ובאני קאטאני או ג'ובאני דה גאטה נולד בשנת 1060 בגאטה, שהשתייכה לנסיכות קפואה, והיה בן לענף הפיזאני של משפחת קאטאני. בצעירותו הוא הצטרף כנזיר למנזר במונטה קאסינו, ובשנת 1088 הוא מונה לקרדינל, ושנה לאחר מכן לקנצלר מדינת האפיפיור תחת האפיפיור אורבנוס השני. תקופת כהונתו קבעה את התקדים, ולפיו הקנצלר האפיפיורי הוא קרדינל, ומחזיק במשרה למשך כל חייו, או עד שהוא ממונה לאפיפיור בעצמו.
ב-24 בינואר 1118 נבחר קאטאני לאפיפיור, לאחר מות קודמו פסקליס השני, והוא נטל לעצמו את השם גלסיוס השני. כששמע היינריך החמישי, קיסר האימפריה הרומית הקדושה ששהה בצפון איטליה על מינויו של גלסיוס, הוא שב על עקבותיו לרומא, אך גם גלסיוס, כמו קודמו, ברח ממנה לפני שהגיע. בתגובה, מינה היינריך את תומכו מוריציוס בורדינוס לאפיפיור (או אנטי-אפיפיור, לשיטת הכנסייה) וחזר לגרמניה.
גלסיוס רצה לכנס סינוד כללי, על מנת לפתור את הבעיות עם הקיסר, אולם הוא מת ב-29 בינואר 1119 בקלוני, ובמקומו נבחר לאפיפיור קליקסטוס השני.
כפר ביל"ו
כְּפַר בִּיל"וּ הוא מושב ליד רחובות השייך למועצה אזורית גזר. שטח המושב נחצה על ידי כביש 40 לשניים - החלק הצפוני גובל בעיר רחובות (ביל"ו א'), והחלק הדרומי גובל במועצה המקומית קריית עקרון (ביל"ו ב').
הפרדסים בכפר נטעו כבר בשנת 1932, אך רק בשנת 1933 הוקם הכפר.
כלכלה
כיום אופי היישוב הוא קהילתי-חקלאי, ענפים חקלאיים בולטים בכפר ביל"ו הם פרדסים, כוורנות, פרחים, פיטאיה ופסיפלורה. בשנת 1995 הוסב בית אריזה בכניסה לכפר למתחם מסחרי אשר השימוש בו למסחר הוסדר במסגרת היתר לשימוש חורג. ניסיון להביא להיתר קבוע לשימוש בשטח למסחר נדחה על ידי המועצה הארצית לתכנון ובנייה מתוך רצון לשמר את האופי הכפרי של כפר ביל"ו.
צומת דרכים חשוב סמוך למושב נקרא על שמו, צומת ביל"ו, על כביש 412 בין רחובות וקריית עקרון.
הבן של אלוהים
הבן של אלוהים הוא סרט דרמה ישראלי משנת 2013 בבימוים של ארז תדמור וגיא נתיב, עם מכרם ח'ורי, זוהר שטראוס ואריאן לאבד בתפקידים הראשיים.
זה סרט מסע שאליו יוצאים אב ובנו, הבן הוא מוזיקאי שחזר בתשובה ואביו הוא ניצול שואה יווני שחי בישראל. המסע פותח לשניהם פצעים ישנים, ומכריח אותם לעשות משהו שנמנעו מזה שנים, להתעמת זה מול זה ולנסות לצמצם את הפערים שביניהם.
מכרם ח'ורי זכה בפרס אופיר לשחקן הראשי הטוב ביותר בטקס פרסי אופיר לשנת 2013. באותו טקס היו לסרט שלוש מועמדויות:
כן זכה הסרט בפרס הקהל בפסטיבל הסרטים במאווי.
הצילומים נעשו בישראל וביוון.
תקציר העלילה
אברהם קופינאס (מכרם ח'ורי) הוא ניצול שואה מיוון. בישראל היה בעל מפעל גבינות ולאחר מכן נכנס לפוליטיקה ונבחר לראש מועצת באר טוביה. אשתו אסתר (שושיק שני) נפטרה לפני שלושה חודשים. בנם היחיד יהודה (זוהר שטראוס) חזר בתשובה והפך לזמר ראפ חרדי המנגן בדידג'רידו. אברהם ניתק את קשריו עם הדת וגם את קשריו עם יהודה לאחר שזה שהלשין עליו לשלטונות שהוא עובד בשבתות וגרם לסגירת המפעל. הוא לא הרשה ליהודה להגיד קדיש בהלוויית אסתר.
ראש המועצה איתן קרצנר (אריה צ'רנר) מזמין את אברהם ומבקש ממנו להיות נציג המועצה בטקס ערים תאומות עם העיר ארטה ביוון. אברהם רוצה לנצל את ההזדמנות הזאת כדי לחפש אדם בשם תיאודורוס פאפאדלוקאס שהציל אותו בזמן מלחמת העולם השנייה בסלוניקי.
יהודה מתבקש על ידי רבו להצטרף למסע של אביו הקשיש והלא בריא ועושה זאת בעל כורחו. בסלוניקי מתנגד האב להצטרפותו של יהודה והם ישנים בחדרים נפרדים. אברהם פוגש בבר של המלון במריה (אריאן לאבד) ומספר על עצמו שהוא מחפש אדם בשם תאודורוס פאפאלוקאס שהציל אותו במלחמת העולם השנייה כשצירף אותו אליו כשוליית קוסם. מריה מגיעה אחר כך לחדרו, מתפשטת ומציעה לו לשכב אתה. הוא מבין שהיא זונה ומסרב אך משלם לה. היא מספרת שהיא גרה במלון עם בנה הקטן תומאס (רוי אבוטבול) ומסדרת לו בעזרת קשריה להופיע בתוכנית טלוויזיה ולספר את סיפורו בתקווה שיוכל כך לגלות את מצילו.
בטקס הוא מקבל ידיעה שתיאודורוס פאפאלוקאס נמצא. הוא מתרגש ובתחילת נאומו הוא מתעלף ומאושפז.
יהודה ומריה סועדים אותו ואברהם מציע למריה לבוא עם בנה לישראל אך יהודה מתנגד ומריה נפרדת מהם. הם ממשיכים בנסיעה לפגישה עם הזקן פאפאלוקאס ובדרך רבים שוב, נפרדים ונפגשים שוב בחגיגה יוונית שבה הם מצטרפים לרוקדים.
כאשר נגמר להם הדלק הם מגיעים לתחנת תדלוק ומתברר שבגלל המצב הכלכלי הקשה ביוון הם מקבלים רק מזומן. אברהם ויהודה מתאפרים ומבצעים מופע פנטומימה ברחוב ומקבלים מהצופים כסף למילוי דלק.